PARTI III.5.B - FORMOLA TA’ INFORMAZZJONI SUPPLIMENTARI DWAR L-GĦAJNUNA MILL-ISTAT GĦAT-TNEDIJA TA’ NETWORKS TAL-BROADBAND

*Din il-formola ta’ informazzjoni supplimentari għandha tintuża għan-notifiki ta’ għajnuna għat-tnedija ta’ networks tal-broadband koperti mil-Linji Gwida tal-Kummissjoni dwar l-għajnuna mill-Istat għan-networks tal-broadband[[1]](#footnote-1) (“Linji Gwida dwar il-Broadband”).*

1. Informazzjoni ġenerali

1.1. Ipprovdi deskrizzjoni dettaljata tal-miżura ta’ għajnuna u tal-objettivi tagħha.

1.2. Identifika t-tip ta’ network tal-broadband[[2]](#footnote-2) appoġġat mill-miżura ta’ għajnuna.

* tnedija ta’ networks ta’ aċċess fiss[[3]](#footnote-3). Jekk iva, speċifika t-tip ta’ żoni fil-mira tal-miżura ta’ għajnuna.
* Bajda[[4]](#footnote-4)
* Griża[[5]](#footnote-5)
* Imħallta (bajda u griża)[[6]](#footnote-6)
* Sewda[[7]](#footnote-7)
* tnedija ta’ networks ta’ aċċess mobbli[[8]](#footnote-8).
* 4G
* 5G
* oħrajn
* tnedija ta’ backhaul[[9]](#footnote-9).
* backhaul biss
* backhaul illinkjat mat-tnedija ta’ network ta’ aċċess[[10]](#footnote-10)

1.3. Spjega kif il-miżura ta’ għajnuna taqbel mal-istrateġija nazzjonali tal-broadband u l-politika diġitali u l-objettivi ambjentali tal-Unjoni[[11]](#footnote-11).

1.4. Ikkonferma li l-veloċitajiet kollha msemmija f’din in-notifika jitqiesu li jfissru veloċitajiet fil-kundizzjonijiet tal-ħin bl-iktar użu intensiv[[12]](#footnote-12).

Iva  Le

1.5. Indika l-perjodu ta’ żmien[[13]](#footnote-13) tal-miżura ta’ għajnuna u kif ġie ddeterminat.

1.6. Indika l-mudell ta’ investiment li fuqu se tiġi implimentata l-miżura ta’ għajnuna.

* Finanzjament tal-lakuni[[14]](#footnote-14)
* Għajnuna *in natura*[[15]](#footnote-15)
* Investiment dirett[[16]](#footnote-16)
* Konċessjonarju[[17]](#footnote-17)
* Oħrajn. Jekk iva, ipprovdi d-dettalji. …………………..

2. Faċilitazzjoni tal-iżvilupp ta’ attività ekonomika

2.1. Identifika l-attivitajiet ekonomiċi li se jiġu ffaċilitati mill-miżura ta’ għajnuna u spjega kif l-iżvilupp ta’ dawk l-attivitajiet huwa appoġġat[[18]](#footnote-18).

2.2. Ikkonferma li l-miżura ta’ għajnuna, il-kundizzjonijiet marbuta magħha (inkluż il-metodu ta’ finanzjament tagħha meta dak il-metodu ta’ finanzjament jifforma parti integrali mill-għajnuna) jew l-attività li tiffinanzja ma jinvolvux ksur tad-dispożizzjonijiet jew tal-prinċipji ġenerali tad-dritt tal-Unjoni[[19]](#footnote-19).

Iva  Le. F’dan il-każ, ipprovdi spjegazzjonijiet …………..

3. Effetti pożittivi tal-għajnuna

3.1. Iddeskrivi jekk u, jekk iva, kif il-miżura ta’ għajnuna se ġġib effetti pożittivi (pereżempju, f’termini ta’ tnaqqis tad-distakk diġitali[[20]](#footnote-20), korrezzjoni tal-inugwaljanzi soċjali jew reġjonali, ekwità, għanijiet ta’ sostenibbiltà[[21]](#footnote-21), prezzijiet aktar baxxi u għażla aħjar għall-utenti finali, kwalità ogħla u innovazzjoni, tlestija tas-Suq Uniku Diġitali[[22]](#footnote-22))[[23]](#footnote-23).

4. Falliment tas-suq fir-rigward tan-networks ta’ aċċess fissi

4.1. Indika l-prestazzjoni f’termini tal-veloċità tad-download (u, jekk applikabbli, tal-veloċità tal-upload u parametri oħra) li n-networks sussidjati se jkollhom jipprovdu[[24]](#footnote-24).

4.2. Indika l-ħtiġijiet attwali u futuri tal-utenti finali li jistgħu jiġu indirizzati minn networks fissi li jipprovdu l-prestazzjoni msemmija fil-punt 4.1 (u mhux min-networks fissi eżistenti), filwaqt li tissottometti evidenza ta’ sostenn verifikabbli ta’ dan (pereżempju, stħarriġ tal-konsumaturi, studji indipendenti)[[25]](#footnote-25).

4.3. Eżerċizzju ta’ mmappjar[[26]](#footnote-26). Ipprovdi din l-informazzjoni.

(a) Il-prestazzjoni tan-networks eżistenti u ppjanati (fil-perjodu ta’ żmien rilevanti) li ġew immappjati (pereżempju, il-veloċità tad-download, il-veloċità tal-upload, il-latenza, it-telfien ta’ pakketti, l-iżball fil-pakkett, jitter, id-disponibbiltà tas-servizz)[[27]](#footnote-27).

(b) Kif il-pjanijiet ta’ investiment futuri fil-perjodu ta’ żmien rilevanti tal-miżura ta’ għajnuna ġew ivvalutati biex tiġi stabbilita l-kredibbiltà tagħhom[[28]](#footnote-28). Fost l-oħrajn, indika:

1. L-evidenza mitluba mingħand il-partijiet ikkonċernati rilevanti u ppreżentata minnhom biex tintwera l-kredibbiltà tal-pjanijiet ta’ investiment tagħhom[[29]](#footnote-29).

1. Il-kriterji ta’ valutazzjoni applikati biex tiġi vvalutata l-kredibbiltà tal-pjanijiet ta’ investiment futuri[[30]](#footnote-30).

1. Jekk il-partijiet ikkonċernati ġewx mistiedna jiffirmaw ftehimiet ta’ impenn rigward l-implimentazzjoni tal-pjanijiet ta’ investiment iddikjarati[[31]](#footnote-31).

Iva  Le

Jekk iva, iċċara jekk tali ftehimiet ta’ impenn jinkludux stadji importanti u obbligi biex jiġi rrapportat il-progress[[32]](#footnote-32).

1. Jekk ir-riżultati tal-valutazzjoni u l-konklużjonijiet ġustifikati relattivi ġewx ikkomunikati lill-partijiet ikkonċernati kollha li ppreżentaw informazzjoni dwar il-pjanijiet ta’ investiment privat tagħhom (u kif)[[33]](#footnote-33)..

(c) Id-data tal-bidu u tat-tmiem ta’ kull pass tal-eżerċizzju ta’ mmappjar.

(d) L-għadd u l-identità tal-kontributuri ta’ kull pass tal-eżerċizzju ta’ mmappjar.

(e) Ir-riżultati intermedji u finali tal-eżerċizzju ta’ mmappjar.

(f) Il-konferma li l-eżerċizzju ta’ mmappjar twettaq[[34]](#footnote-34):

* għal networks bil-wajer fissi fil-livell tal-indirizz fuq il-bażi ta’ bini servut[[35]](#footnote-35).
* għal networks fissi mingħajr wajers, fil-livell tal-indirizz fuq il-bażi ta’ bini servut jew fuq il-bażi ta’ grilji mhux ikbar minn 100 x 100 metru (jew iżgħar). Speċifika liema miż-żewġ kriterji ġew applikati: ………………………

(g) Il-konferma li l-eżerċizzju ta’ mmappjar immappja wkoll networks eżistenti li jistgħu jiġu aġġornati b’investimenti marġinali (bħal titjib tal-komponenti attivi) biex jiġu pprovduti veloċitajiet tad-download ta’ 1 Gbps u tal-upload ta’ 150 Mbps u li tali żoni tneħħew miż-żona ta’ intervent[[36]](#footnote-36).

Iva  Le

(h) Jekk l-awtoritajiet tiegħek ikkonformawx mal-aħjar prattiki għall-applikazzjoni tal-metodoloġiji tal-immappjar deskritti fl-Anness I tal-Linji Gwida dwar il-Broadband[[37]](#footnote-37).

Iva

Le. F’dan il-każ, speċifika f’liema aspetti l-awtoritajiet tiegħek iddevjaw mill-Anness I tal-Linji Gwida dwar il-Broadband u għal liema raġuni.

(i) Il-konferma li l-metodoloġija u l-kriterji tekniċi sottostanti għall-immappjar saru disponibbli għall-pubbliku (u kif)[[38]](#footnote-38).

4.4. Jekk il-miżura ta’ għajnuna hija mmirata lejn żoni li fihom ikunu preżenti jew ippjanati b’mod kredibbli mill-inqas żewġ networks indipendenti li jipprovdu veloċità tad-download ta’ mill-inqas 100 Mbps f’kundizzjonijiet tal-ħin bl-iktar użu intensiv[[39]](#footnote-39), iċċara jekk:

(a) L-ebda wieħed min-networks eżistenti jew ippjanati b’mod kredibbli ma jipprovdi veloċità tad-download ta’ mill-inqas 300 Mbps f’kundizzjonijiet tal-ħin bl-iktar użu intensiv[[40]](#footnote-40).

Iva  Le

(b) Mill-inqas wieħed min-networks eżistenti jew ippjanati b’mod kredibbli jipprovdi veloċità tad-download ta’ mill-inqas 300 Mbps f’kundizzjonijiet tal-ħin bl-iktar użu intensiv iżda ma jipprovdix veloċità tad-download ta’ mill-inqas 500 Mbps f’kundizzjonijiet tal-ħin bl-iktar użu intensiv[[41]](#footnote-41).

Iva  Le

Jekk iva, iċċara għaliex l-awtoritajiet tiegħek huma tal-fehma li l-ebda network mhu se jevolvi biex jipprovdi l-istess veloċità tad-download (u, jekk xieraq, l-istess karatteristiċi addizzjonali) tan-networks sussidjati taħt il-miżura ta’ għajnuna u, għalhekk, huwa meħtieġ intervent mill-Istat biex jiġi indirizzat falliment tas-suq[[42]](#footnote-42).

(c) Mill-inqas wieħed min-networks eżistenti jew ippjanati b’mod kredibbli jipprovdi veloċità tad-download ta’ mill-inqas 500 Mbps[[43]](#footnote-43).

Iva  Le

4.5. Konsultazzjoni pubblika. Ipprovdi din l-informazzjoni:

(a) Id-data tal-bidu u tat-tmiem ta’ kull konsultazzjoni pubblika li saret[[44]](#footnote-44).

(b) Il-kontenut ta’ kull konsultazzjoni pubblika[[45]](#footnote-45).

(c) Is-sit tal-Internet aċċessibbli għall-pubbliku (fil-livell reġjonali u nazzjonali) fejn ġiet ippubblikata l-konsultazzjoni[[46]](#footnote-46).

(d) Is-sommarju tal-osservazzjonijiet ewlenin tal-kontributuri f’kull konsultazzjoni pubblika, li jispeċifika kif ġew indirizzati.

4.6. Indika l-ambitu finali tal-miżura ta’ għajnuna f’termini tad-daqs taż-żona tal-intervent u d-densità tal-popolazzjoni tagħha.

5. Falliment tas-suq fir-rigward tan-networks ta’ aċċess mobbli

5.1. Indika l-prestazzjoni f’termini tal-veloċità tad-download (u, jekk applikabbli, tal-veloċità tal-upload u parametri oħra) li n-networks sussidjati se jkollhom jipprovdu[[47]](#footnote-47).

5.2. Indika l-ħtiġijiet attwali u futuri tal-utenti finali li jistgħu jiġu indirizzati minn networks mobbli li jipprovdu l-prestazzjoni msemmija fil-punt 5.1 (u mhux min-networks mobbli eżistenti), filwaqt li tissottometti evidenza ta’ sostenn verifikabbli ta’ dan (pereżempju, stħarriġ tal-konsumaturi, stħarriġ indipendenti)[[48]](#footnote-48).

5.3. Ikkonferma li l-miżura ta’ għajnuna ma tistax tintuża għat-twettiq ta’ kwalunkwe obbligu legali (pereżempju, obbligi marbuta mad-drittijiet tal-użu tal-ispettru)[[49]](#footnote-49).

5.4. Indika jekk il-miżura ta’ għajnuna hijiex immirata lejn żoni fejn diġà hemm mill-inqas network mobbli wieħed eżistenti jew ippjanat b’mod kredibbli[[50]](#footnote-50) li kapaċi jindirizza l-ħtiġijiet identifikati tal-utenti finali.

Iva  Le

Jekk iva, uri (bl-appoġġ ta’ evidenza verifikabbli): (a) għaliex tali network jitqies insuffiċjenti biex jipprovdi lill-utenti finali bi kwalità suffiċjenti ta’ servizzi biex jissodisfaw il-ħtiġijiet tagħhom li qed jevolvu; u (b) jekk u kif il-miżura ta’ għajnuna tipprovdi dik il-kwalità tas-servizzi, biex b’hekk iwassal għal titjib materjali li s-suq ma jistax jipprovdi[[51]](#footnote-51).

5.5. Eżerċizzju ta’ mmappjar[[52]](#footnote-52). Ipprovdi din l-informazzjoni:

(a) Liema tip ta’ networks (pereżempju, 3G, 4G, 5G, 6G, oħrajn) u kemm minnhom huma disponibbli fiż-żona ta’ intervent

(b) Il-kriterji ta’ prestazzjoni tan-networks eżistenti u ppjanati (fil-perjodu ta’ żmien rilevanti) li ġew immappjati (pereżempju, il-veloċità tad-download, il-veloċità tal-upload, il-latenza, it-telfien ta’ pakketti, l-iżball fil-pakkett, jitter, id-disponibbiltà tas-servizz)[[53]](#footnote-53).

(c) Kif il-pjanijiet ta’ investiment futuri fil-perjodu ta’ żmien rilevanti tal-miżura ta’ għajnuna ġew ivvalutati biex tiġi stabbilita l-kredibbiltà tagħhom. Fost l-oħrajn, indika:

1. L-evidenza mitluba mingħand il-partijiet ikkonċernati rilevanti u ppreżentata minnhom biex tintwera l-kredibbiltà tal-pjanijiet ta’ investiment tagħhom[[54]](#footnote-54).

1. Il-kriterji ta’ valutazzjoni applikati biex tiġi vvalutata l-kredibbiltà tal-pjanijiet ta’ investiment futuri[[55]](#footnote-55).

1. Jekk il-partijiet ikkonċernati ġewx mistiedna jiffirmaw ftehimiet ta’ impenn rigward l-implimentazzjoni tal-pjanijiet ta’ investiment iddikjarati[[56]](#footnote-56).

Iva  Le

Jekk iva, iċċara jekk tali ftehimiet ta’ impenn jinkludux stadji importanti u obbligi biex jiġi rrapportat il-progress[[57]](#footnote-57).

1. Jekk ir-riżultati tal-valutazzjoni u l-konklużjonijiet ġustifikati relattivi ġewx ikkomunikati lill-partijiet ikkonċernati kollha li ppreżentaw informazzjoni dwar il-pjanijiet ta’ investiment privat tagħhom, u kif[[58]](#footnote-58).

(d) Id-data tal-bidu u tat-tmiem ta’ kull pass tal-eżerċizzju ta’ mmappjar.

(e) L-għadd u l-identità tal-kontributuri ta’ kull pass tal-eżerċizzju ta’ mmappjar.

(f) Ir-riżultati intermedji u finali tal-eżerċizzju ta’ mmappjar.

(g) Il-konferma li l-eżerċizzju ta’ mmappjar twettaq fil-livell tal-indirizz fuq il-bażi ta’ bini servut jew fuq il-bażi ta’ grilji mhux ikbar minn 100 x 100 metru (jew iżgħar)[[59]](#footnote-59). Speċifika liema miż-żewġ kriterji ġew applikati.

(h) Jekk l-awtoritajiet tiegħek ikkonformawx mal-aħjar prattiki għall-applikazzjoni tal-metodoloġiji tal-immappjar deskritti fl-Anness I tal-Linji Gwida dwar il-Broadband[[60]](#footnote-60).

Iva

Le. F’dan il-każ, speċifika f’liema aspetti l-awtoritajiet tiegħek iddevjaw mill-Anness I tal-Linji Gwida dwar il-Broadband u għal liema raġuni.

(i) Il-konferma li l-metodoloġija u l-kriterji tekniċi sottostanti għall-immappjar saru disponibbli għall-pubbliku (u kif)[[61]](#footnote-61).

5.6. Konsultazzjoni pubblika. Ipprovdi din l-informazzjoni:

(a) Id-data tal-bidu u tat-tmiem ta’ kull konsultazzjoni pubblika li saret[[62]](#footnote-62).

(b) Il-kontenut ta’ kull konsultazzjoni pubblika[[63]](#footnote-63).

(c) Is-sit tal-Internet aċċessibbli għall-pubbliku (fil-livell reġjonali u nazzjonali) fejn ġiet ippubblikata l-konsultazzjoni[[64]](#footnote-64).

(d) Is-sommarju tal-osservazzjonijiet ewlenin tal-kontributuri f’kull konsultazzjoni pubblika, li jispeċifika kif ġew indirizzati.

6. Falliment tas-suq fir-rigward tal-backhauls

6.1. Iċċara jekk il-backhaul issussidjati jappoġġjawx:

* Networks ta’ aċċess fiss
* Networks ta’ aċċess mobbli
* It-tnejn li huma

6.2. Indika l-karatteristiċi tekniċi tan-networks backhaul sussidjati, inkluż il-livell mixtieq tagħhom ta’ prestazzjoni, affidabbiltà, kapaċità jew dimensjonar[[65]](#footnote-65).

6.3. Spjega l-iżvilupp mistenni ta’ networks ta’ aċċess fissi jew mobbli bbażati fuq il-ħtiġijiet attwali u futuri tal-utenti finali u għaliex il-kapaċità tal-backhaul eżistenti jew ippjanata ma tistax tlaħħaq ma’ tali żvilupp mistenni, billi tissottometti evidenza ta’ sostenn verifikabbli ta’ dan (pereżempju, stħarriġ indipendenti)[[66]](#footnote-66).

6.4. Iċċara jekk l-intervent mill-Istat jitqiesx meħtieġ, minħabba li n-networks backhaul eżistenti jipprovdu taħlita subottimali ta’ kwalità tas-servizz u prezzijiet[[67]](#footnote-67).

6.5. Eżerċizzju ta’ mmappjar[[68]](#footnote-68). Ipprovdi din l-informazzjoni:

(a) Jekk in-networks backhaul eżistenti jew ippjanati humiex ibbażati fuq:

* Fibra
* teknoloġija oħra bl-istess prestazzjoni tal-fibra
* teknoloġiji oħra mingħajr l-istess prestazzjoni tal-fibra

(b) Il-prestazzjoni tan-networks backhaul eżistenti jew ippjanati (fil-perjodu ta’ żmien rilevanti) li jkunu ġew immappjati.

(c) Kif il-pjanijiet ta’ investiment futuri fil-perjodu ta’ żmien rilevanti tal-miżura ta’ għajnuna ġew ivvalutati biex tiġi stabbilita l-kredibbiltà tagħhom. Fost l-oħrajn, indika:

1. L-evidenza mitluba mingħand il-partijiet ikkonċernati rilevanti u ppreżentata minnhom biex tintwera l-kredibbiltà tal-pjanijiet ta’ investiment tagħhom[[69]](#footnote-69).

1. Il-kriterji ta’ valutazzjoni applikati biex tiġi vvalutata l-kredibbiltà tal-pjanijiet ta’ investiment futuri[[70]](#footnote-70).

1. Jekk il-partijiet ikkonċernati ġewx mistiedna jiffirmaw ftehimiet ta’ impenn rigward l-implimentazzjoni tal-pjanijiet ta’ investiment iddikjarati[[71]](#footnote-71).

Iva  Le

Jekk iva, iċċara jekk tali ftehimiet ta’ impenn jinkludux stadji importanti u obbligi biex jiġi rrapportat il-progress[[72]](#footnote-72).

1. Jekk ir-riżultati tal-valutazzjoni u l-konklużjonijiet ġustifikati relattivi ġewx ikkomunikati lill-partijiet ikkonċernati kollha li ppreżentaw informazzjoni dwar il-pjanijiet ta’ investiment privat tagħhom (u kif)[[73]](#footnote-73).

(d) Id-data tal-bidu u tat-tmiem ta’ kull pass tal-eżerċizzju ta’ mmappjar.

(e) L-għadd u l-identità tal-kontributuri ta’ kull pass tal-eżerċizzju ta’ mmappjar.

(f) Ir-riżultati intermedji u finali tal-eżerċizzju ta’ mmappjar.

(g) Il-konferma li l-metodoloġija u l-kriterji tekniċi sottostanti għall-immappjar saru disponibbli għall-pubbliku (u kif)[[74]](#footnote-74).

6.6. Konsultazzjoni pubblika. Ipprovdi din l-informazzjoni:

(a) Id-data tal-bidu u tat-tmiem ta’ kull konsultazzjoni pubblika li saret[[75]](#footnote-75).

(b) Il-kontenut ta’ kull konsultazzjoni pubblika[[76]](#footnote-76).

(c) Is-sit tal-Internet aċċessibbli għall-pubbliku (fil-livell reġjonali u nazzjonali) fejn ġiet ippubblikata l-konsultazzjoni[[77]](#footnote-77).

(d) Is-sommarju tal-osservazzjonijiet ewlenin tal-kontributuri f’kull konsultazzjoni pubblika, li jispeċifika kif ġew indirizzati.

7. L-adegwatezza tal-għajnuna bħala strument ta’ politika

7.1. Spjega għaliex miżuri alternattivi u inqas distorsivi mill-għajnuna mill-Istat (pereżempju, miżuri amministrattivi, miżuri regolatorji, strumenti bbażati fuq is-suq, self, miżuri tat-taxxa, eċċ.) mhumiex kapaċi jindirizzaw l-objettiv(i) tal-miżura ta’ għajnuna u l-falliment tas-suq identifikat[[78]](#footnote-78).

7.2. Bidla fil-Pass[[79]](#footnote-79).

(a) F’każ ta’ għajnuna li tikkonċerna networks ta’ aċċess fiss, ipprovdi l-informazzjoni li ġejja:

1. Jekk l-intervent mill-Istat jikkonċerna żoni bojod jew griżi, indika jekk in-networks issussidjati tal-inqas jittriplikawx il-veloċità tad-download ipprovduta min-network(s) eżistenti, u jirrappreżentax investiment sinifikanti ġdid fl-infrastruttura li jġib kapaċitajiet ġodda sinifikanti fis-suq (pereżempju, f’termini ta’ disponibbiltà, kapaċità, veloċitajiet u kompetizzjoni)[[80]](#footnote-80).

1. Jekk l-intervent mill-Istat jikkonċerna żoni mħallta (jiġifieri, bojod u griżi), agħti r-raġunijiet għaliex id-dissoċjazzjoni taż-żoni bojod u griżi mhijiex ġustifikata[[81]](#footnote-81).

Barra minn hekk, ikkonferma li l-kundizzjonijiet kumulattivi li ġejjin huma ssodisfati[[82]](#footnote-82):

* Il-bini eċċessiv taż-żoni griżi[[83]](#footnote-83) ma joħloqx distorsjonijiet bla bżonn tal-kompetizzjoni, fuq il-bażi tar-riżultati ta’ konsultazzjoni pubblika.
* Il-bini eċċessiv irid ikun limitat għal massimu ta’ 10 % tal-binjiet kollha fiż-żona fil-mira.
* In-networks sussidjati tal-anqas jittripplaw il-veloċità tad-download ipprovduta min-network(s) diġà eżistenti fil-parti l-bajda taż-żona mħallta, u jipprovdu servizzi sostanzjalment aħjar minn dawk disponibbli fil-parti griża taż-żona mħallta.

1. Jekk l-intervent mill-Istat jikkonċerna żoni suwed, ikkonferma li n-networks sussidjati jissodisfaw il-kundizzjonijiet kumulattivi li ġejjin[[84]](#footnote-84):

* Mill-anqas jittripplaw il-veloċità tad-download ipprovduta min-network eżistenti.
* Jipprovdu veloċità tad-download ta’ mill-anqas 1 Gbps u veloċità tal-upload ta’ mill-anqas 150 Mbps.
* Dawn jirrappreżentaw investiment sinifikanti ġdid fl-infrastruttura li jġib kapaċitajiet ġodda sinifikanti fis-suq (pereżempju, f’termini ta’ disponibbiltà, kapaċità, veloċità u kompetizzjoni).

(b) Għal miżura ta’ għajnuna li tikkonċerna networks ta’ aċċess mobbli, spjega jekk u kif il-miżura ta’ għajnuna se tiżgura titjib fid-disponibbiltà, fil-kapaċità, fil-veloċitajiet u fil-kompetizzjoni tas-servizzi mobbli li kapaċi jrawmu l-adozzjoni ta’ servizzi innovattivi ġodda[[85]](#footnote-85).

(c) Għal miżura ta’ għajnuna li tikkonċerna n-networks backhaul, spjega jekk u kif, bħala riżultat tal-intervent mill-Istat, in-networks sussidjati jirrappreżentaw investiment sinifikanti fl-infrastruttura backhaul u jappoġġaw b’mod adegwat il-ħtiġijiet dejjem jiżdiedu ta’ networks ta’ aċċess fissi u/jew mobbli[[86]](#footnote-86).

8. Proporzjonalità tal-għajnuna

8.1. Proċedura ta’ selezzjoni kompetittiva.

(a) Indika jekk l-għajnuna tingħatax fuq il-bażi ta’ proċedura ta’ selezzjoni kompetittiva miftuħa, trasparenti u mhux diskriminatorja, f’konformità mal-prinċipji tal-akkwist pubbliku[[87]](#footnote-87).

Iva Le

(b) Jekk iva:

1. Spjega jekk u kif it-tfassil tal-proċedura ta’ selezzjoni kompetittiva huwa kapaċi jrawwem l-aktar parteċipazzjoni wiesgħa possibbli[[88]](#footnote-88).

1. Ikkonferma li, jekk in-numru ta’ parteċipanti fil-proċedura ta’ selezzjoni kompetittiva jew in-numru ta’ offerti eliġibbli ma jkunx biżżejjed, awditur indipendenti jiġi fdat bil-valutazzjoni tal-offerta rebbieħa (inklużi l-kalkoli tal-kostijiet)[[89]](#footnote-89).

1. Ikkonferma li l-offerta se tingħata abbażi tal-aktar offerta ekonomikament vantaġġuża[[90]](#footnote-90) u agħti d-dettalji f’dan ir-rigward.

1. Indika l-kriterji tal-għoti oġġettivi, trasparenti u mhux diskriminatorji u speċifika l-koeffiċjent tal-korrezzjoni relattiv ta’ kull kriterju[[91]](#footnote-91).

(c) Jekk le, ikkonferma li l-intervent mill-Istat huwa implimentat permezz ta’ mudell ta’ investiment dirett u pprovdi ġustifikazzjoni adegwata tal-għażla tan-network u tas-soluzzjoni teknoloġika adottata[[92]](#footnote-92).

(d) Ikkonferma li kwalunkwe konċessjoni jew inkarigu ieħor minn awtorità pubblika jew entità interna lil parti terza biex tfassal, tibni jew topera n-network sussidjat hija allokata permezz ta’ proċedura ta’ selezzjoni kompetittiva miftuħa, trasparenti u mhux diskriminatorja, f’konformità mal-prinċipji tal-akkwist pubbliku, ibbażata fuq l-aktar offerta ekonomikament vantaġġuża[[93]](#footnote-93). Ipprovdi dettalji f’dan ir-rigward.

8.2. Newtralità teknoloġika. Spjega jekk u kif il-miżura ta’ għajnuna tikkonforma mal-prinċipju tan-newtralità teknoloġika[[94]](#footnote-94).

8.3. L-użu tal-infrastruttura eżistenti. Ipprovdi din l-informazzjoni:

(a) Jekk u, jekk iva, kif l-impriżi li jixtiequ jipparteċipaw fi proċedura ta’ selezzjoni kompetittiva huma mħeġġa jużaw l-infrastrutturi eżistenti disponibbli biex ivaraw in-networks sussidjati[[95]](#footnote-95).

(b) Jekk u, jekk iva, kif l-impriżi li jixtiequ jipparteċipaw fi proċedura ta’ selezzjoni kompetittiva huma mħeġġa jipprovdu informazzjoni dettaljata dwar l-infrastrutturi eżistenti li huma s-sidien tagħhom jew li jikkontrollaw fiż-żona ta’ intervent ippjanata fi żmien xieraq li għandhom jitqiesu fit-tħejjija tal-offerti, filwaqt li jispeċifikaw it-tip ta’ informazzjoni mitluba[[96]](#footnote-96).

(c) Jekk l-għoti ta’ din l-informazzjoni huwiex kundizzjoni għall-parteċipazzjoni fil-proċedura ta’ selezzjoni[[97]](#footnote-97).

Iva  Le

(d) Jekk u, jekk iva, kif l-informazzjoni disponibbli kollha dwar l-infrastruttura eżistenti li tista’ tintuża għall-implimentazzjoni tan-networks tal-broadband fiż-żoni ta’ intervent issir aċċessibbli, filwaqt li jiġi speċifikat jekk ġiex stabbilit Punt Uniku ta’ Informazzjoni skont l-Artikolu 4(2) tad-Direttiva 2014/61/UE[[98]](#footnote-98).

8.4. Aċċess bl-ingrossa għal partijiet terzi għan-networks sussidjati.

(a) Informazzjoni ġenerali.

1. Ikkonferma li l-aċċess bl-ingrossa jingħata kmieni kemm jista’ jkun qabel ma jibdew jiġu pprovduti s-servizzi rilevanti u, meta l-operatur tan-network ikollu wkoll il-ħsieb li jipprovdi servizzi bl-imnut, mill-anqas 6 xhur qabel jitniedu dawk is-servizzi bl-imnut[[99]](#footnote-99).

1. Ikkonferma li n-networks sussidjati se joffru aċċess b’kundizzjonijiet ġusti u mhux diskriminatorji, filwaqt li tispeċifika jekk dan jimplikax titjib u/jew żieda fil-kapaċità tal-infrastruttura eżistenti, fejn meħtieġ, u l-implimentazzjoni ta’ infrastruttura ġdida suffiċjenti[[100]](#footnote-100). Ipprovdi dettalji f’dan ir-rigward.

1. Ikkonferma li t-termini, il-kundizzjonijiet u l-prezzijiet għall-prodotti tal-aċċess bl-ingrossa se jiġu indikati fid-dokumenti tal-proċedura ta’ selezzjoni kompetittiva u fuq sit web komprensiv, fil-livell nazzjonali jew reġjonali, aċċessibbli għall-pubbliku ġenerali mingħajr ebda restrizzjoni (billi tispeċifika l-indirizz web rilevanti)[[101]](#footnote-101).

1. Ikkonferma li l-aċċess bl-ingrossa se jingħata wkoll lil partijiet tan-network li ma ġewx iffinanzjati mill-Istat jew li setgħu ma ġewx stabbiliti mill-benefiċjarju tal-għajnuna jekk ikun meħtieġ biex l-aċċess bl-ingrossa jsir effettiv u biex dawk li jfittxu l-aċċess ikunu jistgħu jipprovdu s-servizzi tagħhom[[102]](#footnote-102).

(b) Termini u kundizzjonijiet tal-aċċess bl-ingrossa.

1. Indika għal kemm snin se jingħata aċċess effettiv bl-ingrossa lil:

* Prodotti attivi (minbarra VULA)[[103]](#footnote-103) ………………
* VULA[[104]](#footnote-104) ………………………………………………………
* Infrastrutturi ġodda[[105]](#footnote-105) …………………………………………..

1. Ikkonferma, jekk l-għajnuna mill-Istat tingħata għal infrastruttura ġdida, li l-infrastruttura hi kbira biżżejjed sabiex tissodisfa d-domanda kurrenti u li tevolvi ta’ dawk li jfittxu aċċess[[106]](#footnote-106).

Iva Le

1. Spjega kif l-infrastruttura l-ġdida se tkun tista’ tissodisfa d-domanda attwali u li qed tevolvi ta’ dawk li qed ifittxu aċċess (pereżempju, id-daqs tal-kanali, l-għadd ta’ fibri, eċċ.).

1. Ikkonferma li l-istess kundizzjonijiet ta’ aċċess japplikaw għan-network kollu ffinanzjat mill-Istat, inklużi l-partijiet tan-network fejn intużat infrastruttura eżistenti[[107]](#footnote-107).

Iva  Le

1. Ikkonferma li l-obbligi ta’ aċċess se jiġu infurzati irrispettivament minn kwalunkwe bidla fis-sjieda, fil-ġestjoni jew fl-operat tan-network sussidjat[[108]](#footnote-108).

Iva  Le

1. Spjega jekk il-benefiċjarju tal-għajnuna u/jew dawk li jfittxu aċċess marbuta mal-benefiċjarju tal-għajnuna humiex permessi jestendu n-networks tagħhom f’żoni kontigwi barra miż-żona fil-mira billi jużaw ir-riżorsi proprji tagħhom[[109]](#footnote-109).

Iva  Le

Jekk iva, ikkonferma li:

* Fil-konsultazzjoni pubblika ġie indikat li estensjonijiet privati kienu permessi fi stadju aktar tard u ġiet ipprovduta informazzjoni utli dwar il-kopertura potenzjali ta’ tali estensjonijiet[[110]](#footnote-110).

Iva  Le

* Ir-riżultati tal-konsultazzjoni pubblika ma jurux evidenza ta’ riskji ta’ distorsjonijiet sinifikanti tal-kompetizzjoni[[111]](#footnote-111).

Iva  Le

* Ikkonferma li l-estensjonijiet f’żoni kontigwi jistgħu jitwettqu biss sentejn wara li jibda jopera n-network sussidjat, fejn isseħħ waħda mis-sitwazzjonijiet li ġejjin[[112]](#footnote-112):
* fil-konsultazzjoni pubblika, il-partijiet ikkonċernati juru li hemm riskju li l-estensjoni ppjanata tidħol f’żona kontigwa li diġà tkun moqdija minn tal-anqas żewġ networks indipendenti li jipprovdu veloċitajiet komparabbli ma’ dawk tan-network iffinanzjat mill-Istat; jew
* ikun hemm mill-anqas network wieħed fiż-żona kontigwa li jipprovdi veloċitajiet komparabbli ma’ dawk tan-network sussidjat li jkun beda jopera anqas minn 5 snin qabel ma jibda jopera n-network sussidjat[[113]](#footnote-113).

Iva  Le

(c) Prodotti ta’ aċċess bl-ingrossa.

1. Networks ta’ aċċess fissi varati f’żoni bojod. Elenka l-prodotti ta’ aċċess bl-ingrossa li n-network sussidjat irid jipprovdi, filwaqt li jitqies li jrid jipprovdi mill-inqas aċċess bitstream, aċċess għall-fibra skura u aċċess għall-infrastruttura (inklużi kabinetti tat-toroq, lasti, arbli, torrijiet, u kanali)[[114]](#footnote-114) u, barra minn hekk, mill-inqas id-diżaggregazzjoni fiżika jew il-VULA[[115]](#footnote-115).

1. Networks ta’ aċċess fiss użati f’żoni griżi u bojod. Elenka l-prodotti ta’ aċċess bl-ingrossa li n-network sussidjat irid jipprovdi, filwaqt li jitqies li jrid jipprovdi mill-inqas aċċess bitstream, aċċess għall-fibra skura u aċċess għall-infrastruttura (inklużi kabinetti tat-toroq, lasti, arbli, torrijiet u kanali) u, barra minn hekk, id-diżaggregazzjoni fiżika[[116]](#footnote-116). Jekk l-awtoritajiet tiegħek beħsiebhom jagħtu deroga mill-obbligu li jipprovdu diżaggregazzjoni fiżika, ipprovdi ġustifikazzjonijiet rilevanti, uri li d-deroga ma tirriskjax li tfixkel il-kompetizzjoni bla bżonn u indika l-kummenti li waslu f’dan ir-rigward fil-konsultazzjoni pubblika (u kif ġew indirizzati)[[117]](#footnote-117).

1. Networks ta’ aċċess mobbli. Elenka l-prodotti ta’ aċċess bl-ingrossa li n-network sussidjat irid jipprovdi, filwaqt li jitqies li jrid jipprovdi mill-inqas roaming[[118]](#footnote-118) u aċċess għal-lasti, arbli, torrijiet u kanali. Barra minn hekk, ikkonferma li n-network sussidjat se jkollu jipprovdi l-prodotti ta’ aċċess meħtieġa biex jiġu sfruttati l-karatteristiċi aktar avvanzati (pereżempju, MORAN, MOCN, partizzjoni tan-network[[119]](#footnote-119)) tan-networks mobbli, bħall-5G u l-ġenerazzjonijiet futuri ta’ networks mobbli, hekk kif isiru disponibbli[[120]](#footnote-120).

1. Backhauls. Elenka l-prodotti ta’ aċċess bl-ingrossa li n-network sussidjat irid jipprovdi, filwaqt li jitqies li jrid jipprovdi mill-inqas servizz attiv wieħed u aċċess għal-lasti, arbli, torrijiet, kanali u fibra skura[[121]](#footnote-121). Barra minn hekk, ikkonferma li l-miżura ta’ għajnuna tipprevedi li jkun hemm kapaċità suffiċjenti għal infrastruttura ġdida biex tiżgura aċċess effettiv b’kundizzjonijiet ġusti u nondiskriminatorji[[122]](#footnote-122).

1. L-aċċess bl-ingrossa fuq il-bażi ta’ domanda raġonevoli. Jekk l-awtoritajiet tiegħek beħsiebhom jillimitaw il-forniment ta’ ċerti prodotti ta’ aċċess bl-ingrossa għal każijiet ta’ domanda raġonevoli minn persuna li tfittex aċċess:

* ipprovdi data u argumenti raġunati sew, oġġettivi u verifikabbli (inklużi l-kalkoli tal-kostijiet) li jagħtu prova li l-forniment ta’ tali prodotti jżid b’mod sproporzjonat il-kostijiet tal-investiment mingħajr ma jwassal għal benefiċċji sinifikanti f’termini ta’ kompetizzjoni akbar[[123]](#footnote-123).
* ikkonferma li l-persuna li tfittex aċċess titqies raġonevoli jekk il-persuna li tfittex aċċess tipprovdi pjan ta’ direzzjoni tan-negozju li jiġġustifika l-iżvilupp tal-prodott fuq in-network sussidjat u l-ebda prodott ta’ aċċess komparabbli ma jkun diġà offrut fl-istess żona ġeografika minn impriża oħra bi prezzijiet ekwivalenti għal dawk f’żoni b’popolazzjoni aktar densa[[124]](#footnote-124).

Iva  Le

* ikkonferma li, jekk talba għall-aċċess titqies raġonevoli, il-kost addizzjonali biex tintlaqa’ t-talba għall-aċċess irid jiġġarrab mill-benefiċjarju tal-għajnuna[[125]](#footnote-125).

Iva  Le

(d) Ipprezzar tal-aċċess bl-ingrossa. Indika fuq liema mill-parametri referenzjarji u l-prinċipji tal-ipprezzar li ġejjin huwa bbażat il-prezz tal-aċċess bl-ingrossa għal kull prodott:

* il-medja tal-prezzijiet bl-ingrossa ppubblikati li jipprevalu f’żoni komparabbli u aktar kompetittivi tal-Istat Membru[[126]](#footnote-126).
* il-prezzijiet regolati diġà stabbiliti jew approvati mill-Awtorità Regolatorja Nazzjonali (ARN) għas-swieq u s-servizzi kkonċernati[[127]](#footnote-127).
* l-orjentazzjoni tal-ispejjeż jew metodoloġija awtorizzata f’konformità mal-qafas regolatorju settorjali[[128]](#footnote-128).

8.5. Irkupru. Indika jekk hux se jiġi applikat mekkaniżmu ta’ rkupru fil-qafas tal-miżura ta’ għajnuna:

Iva[[129]](#footnote-129)  Le

Jekk le, spjega għalfejn:

Jekk iva, ipprovdi l-informazzjoni li ġejja:

(a) Ikkonferma li l-mekkaniżmu ta’ rkupru se jiġi applikat għat-tul tal-ħajja tan-network issussidjat[[130]](#footnote-130).

Iva  Le

(b) Ikkonferma li r-regoli tal-mekkaniżmu ta’ rkupru huma stabbiliti b’mod trasparenti u ċar fid-dokumentazzjoni tal-proċedura ta’ selezzjoni kompetittiva[[131]](#footnote-131). Ipprovdi dettalji f’dan ir-rigward.

(c) Spjega kif it-tfassil tal-mekkaniżmu ta’ rkupru se jqis u jibbilanċja żewġ objettivi, jiġifieri l-irkupru mill-Istat Membru tal-ammonti li jaqbżu profitt raġonevoli u s-salvagwardja tal-inċentivi għall-impriżi biex jipparteċipaw fi proċedura ta’ selezzjoni kompetittiva u biex jistinkaw għal kosteffiċjenzi (titjib fl-effiċjenza) meta jniedu n-network[[132]](#footnote-132). F’dan ir-rigward, speċifika l-kriterji adottati biex jinċentivaw it-titjib fl-effiċjenza.

(d) Indika l-ammont massimu ta’ inċentiv (f’perċentwal tal-profitt raġonevoli permess[[133]](#footnote-133)). Barra minn hekk, speċifika l-kunċett ta’ profitt raġonevoli applikat għall-finijiet tal-mekkaniżmu ta’ rkupru[[134]](#footnote-134).

(e) Ikkonferma li kwalunkwe profitt addizzjonali daqs jew taħt il-limitu ta’ hawn taħt (jiġifieri, il-profitt raġonevoli miżjud bl-ammont ta’ inċentiv) mhux se jiġi rkuprat mill-Istat Membru, filwaqt li kwalunkwe profitt li jaqbeż il-limitu se jinqasam bejn il-benefiċjarju tal-għajnuna u l-Istat Membru, fuq il-bażi tal-intensità tal-għajnuna li tirriżulta mill-eżitu tal-proċedura ta’ selezzjoni kompetittiva[[135]](#footnote-135). Ipprovdi dettalji f’dan ir-rigward.

(f) Ikkonferma li l-mekkaniżmu ta’ rkupru jqis ukoll il-profitti li saru minn tranżazzjonijiet oħra li jikkonċernaw in-network sussidjat[[136]](#footnote-136).

Iva  Le

8.6. Separazzjoni tal-kontabilità. Ikkonferma li l-benefiċjarju tal-għajnuna jrid jiżgura separazzjoni tal-kontabilità sabiex l-ispejjeż tat-tnedija u tat-tħaddim, kif ukoll id-dħul mill-użu tan-network sussidjat jiġu identifikati b’mod ċar[[137]](#footnote-137).

Iva  Le

9. Rwol tal-awtoritajiet nazzjonali

9.1. Spjega r-rwol li għandha l-ARN fit-tfassil, l-implimentazzjoni u l-monitoraġġ tal-miżura ta’ għajnuna[[138]](#footnote-138). Fost l-oħrajn, iċċara jekk kinitx involuta fi:

* Eżerċizzju ta’ mmappjar[[139]](#footnote-139). Jekk iva, ipprovdi d-dettalji:

* Valutazzjoni tal-pjanijiet ta’ investiment privat[[140]](#footnote-140). Jekk iva, ipprovdi d-dettalji:

* Konsultazzjoni pubblika[[141]](#footnote-141). Jekk iva, ipprovdi d-dettalji:

* Valutazzjoni tal-issodisfar tar-rekwiżiti tal-bidla gradwali[[142]](#footnote-142). Jekk iva, ipprovdi d-dettalji:

* Definizzjoni tal-prodotti tal-aċċess bl-ingrossa, il-kundizzjonijiet u l-ipprezzar[[143]](#footnote-143). Jekk iva, ipprovdi d-dettalji:

* Soluzzjoni ta’ tilwim relatat mal-aċċess bl-ingrossa[[144]](#footnote-144). Jekk iva, ipprovdi d-dettalji:

* Infrastrutturi eżistenti soġġetti għal regolamentazzjoni *ex ante*[[145]](#footnote-145). Jekk iva, ipprovdi d-dettalji:

* Definizzjoni tal-mekkaniżmu ta’ rkupru. Jekk iva, ipprovdi d-dettalji:

* 9.2. Ipprovdi l-opinjoni tal-ARN dwar il-miżura ta’ għajnuna[[146]](#footnote-146) (jekk disponibbli).

9.3. Indika jekk l-ARN ħarġitx linji gwida dwar, fost l-oħrajn, it-twettiq ta’ analiżi tas-suq u definizzjonijiet ta’ prodotti tal-aċċess bl-ingrossa u l-ipprezzar. Jekk iva, ipprovdi l-kontenut tal-linji gwida u kkjarifika jekk jikkunsidrawx il-qafas regolatorju rilevanti u r-rakkomandazzjonijiet maħruġa mill-Kummissjoni[[147]](#footnote-147).

9.4. Ipprovdi l-opinjoni tal-Awtorità Nazzjonali tal-Kompetizzjoni dwar il-miżura ta’ għajnuna[[148]](#footnote-148) (jekk disponibbli).

9.5. Indika jekk l-Uffiċċju ta’ Kompetenza fil-Broadband kienx involut fit-tfassil tal-miżura ta’ għajnuna[[149]](#footnote-149).

10. Trasparenza, rapportar u monitoraġġ tal-għajnuna

10.1. Trasparenza.

(a) Ikkonferma li l-awtoritajiet tiegħek se jippubblikaw (i) it-test sħiħ tad-deċiżjoni li tapprova l-miżura ta’ għajnuna u d-dispożizzjonijiet ta’ implimentazzjoni tagħha (jew link għalihom), u (ii) informazzjoni dwar kull għotja ta’ għajnuna individwali li taqbeż il-EUR 100 000, f’konformità mal-Anness II[[150]](#footnote-150) (fi żmien 6 xhur mid-data tal-għoti tal-għajnuna jew, għal għajnuna fil-forma ta’ benefiċċji fuq it-taxxa, fi żmien sena mid-data meta trid tintbagħat id-dikjarazzjoni tat-taxxa)[[151]](#footnote-151),

* Fil-modulu dwar l-għoti tat-trasparenza tal-Kummissjoni[[152]](#footnote-152).
* Fuq sit web komprensiv dwar l-għajnuna mill-Istat (li jipprovdi l-indirizz web rilevanti). F’dan il-każ, speċifika jekk huwiex sit web nazzjonali jew reġjonali[[153]](#footnote-153) u huwa permess aċċess faċli għall-informazzjoni rreġistrata fis-sit web tal-għajnuna (jiġifieri, il-pubbliku ġenerali jrid jitħalla jaċċessa s-sit web mingħajr restrizzjonijiet)[[154]](#footnote-154).

(b) Ikkonferma li l-informazzjoni taħt il-punt 10.1. se tkun disponibbli għal mill-inqas 10 snin mid-data li fiha tkun ingħatat l-għajnuna, se tiġi ppubblikata fi spreadsheet f’format ta’ nonproprjetarju, li jippermetti li d-data tiġi mfittxija, estratta, imniżżla b’mod effettiv u ppubblikata faċilment fuq l-internet (pereżempju, f’format CSV jew XML).

Iva  Le

(c) Ikkonferma li, għal għajnuna li hija illegali iżda li sussegwentement tinstab li hija kompatibbli, l-informazzjoni rilevanti hija ppubblikata fuq sit web dwar l-għajnuna mill-Istat (li jispeċifika l-indirizz web rilevanti) fi żmien 6 xhur mid-data tad-deċiżjoni tal-Kummissjoni li tiddikjara l-għajnuna kompatibbli[[155]](#footnote-155).

Iva  Le

10.2. Rapportar. Ikkonferma li l-awtoritajiet tiegħek se jissottomettu lill-Kummissjoni (i) rapporti annwali fir-rigward ta’ kull miżura approvata skont il-Linji Gwida dwar il-Broadband, u (ii) rapport kull sentejn li jkun fih informazzjoni ewlenija dwar il-miżura ta’ għajnuna approvata skont il-Linji Gwida dwar il-Broadband, f’konformità mal-Anness III tal-istess Linji Gwida dwar il-Broadband[[156]](#footnote-156).

10.3. Monitoraġġ. Ikkonferma li l-awtoritajiet tiegħek se jżommu — għal 10 snin mid-data tal-għoti tal-għajnuna — rekords dettaljati dwar il-miżuri kollha ta’ għajnuna, li fihom l-informazzjoni kollha meħtieġa biex jiġi stabbilit li l-kundizzjonijiet kollha ta’ kompatibbiltà stabbiliti fil-Linji Gwida dwar il-Broadband huma ssodisfati, u li jimpenjaw ruħhom li jipprovduhom lill-Kummissjoni fuq talba[[157]](#footnote-157).

11. Effetti negattivi fuq il-kompetizzjoni u fuq il-kummerċ

11.1. Spjega x'effetti negattivi potenzjali fuq il-kompetizzjoni u l-kummerċ il-miżura ta' għajnuna jista' jkollha (pereżempju: il-potenzjal li tieħu post (crowding out) l-investimenti privati[[158]](#footnote-158) jew tisħiħ ta' pożizzjoni dominanti) u liema elementi fit-tfassil tal-miżura jistgħu jimminimizzaw dawk ir-riskji[[159]](#footnote-159).

1. Il-linji gwida dwar l-għajnuna mill-Istat għan-networks tal-broadband (ĠU C 36, 31.1.2023, p. 1). [↑](#footnote-ref-1)
2. Kif definit fil-paragrafu 19(a). Ara wkoll il-paragrafu 19(b). [↑](#footnote-ref-2)
3. Kif definit fil-paragrafi 19(c), 19(d) u 21. [↑](#footnote-ref-3)
4. Kif definit fil-paragrafu 100. [↑](#footnote-ref-4)
5. Kif definit fil-paragrafu 101. [↑](#footnote-ref-5)
6. Kif definit fil-paragrafu 103. [↑](#footnote-ref-6)
7. Kif definit fil-paragrafu 107. [↑](#footnote-ref-7)
8. Kif definit fil-paragrafi 19(e) u 22, 23 u 24. [↑](#footnote-ref-8)
9. Kif definit fil-paragrafi 19(f) u 25. [↑](#footnote-ref-9)
10. Ara l-paragrafu 75. [↑](#footnote-ref-10)
11. Pereżempju, id-Deċiżjoni (UE) 2022/2481 tal-Parlament Ewropew u tal-Kunsill tal-14 ta’ Diċembru 2022 li tistabbilixxi l-Programm ta’ Politika tal-2030 dwar id-Deċennju Diġitali (ĠU L 323, 19.12.2022, p. 4). Ara l-Linji Gwida dwar il-Broadband, il-paragrafi 2 sa 6, 8, 10 u 171. [↑](#footnote-ref-11)
12. Il-paragrafi 19(j) u (k). Ara wkoll il-paragrafu 20, l-aħħar sentenza. [↑](#footnote-ref-12)
13. Il-paragrafu 19(m). Ara wkoll il-paragrafu 80. [↑](#footnote-ref-13)
14. L-Anness IV, il-paragrafu 1. [↑](#footnote-ref-14)
15. L-Anness IV, il-paragrafu 2. [↑](#footnote-ref-15)
16. L-Anness IV, il-paragrafu 3. [↑](#footnote-ref-16)
17. L-Anness IV, il-paragrafu 4. [↑](#footnote-ref-17)
18. Il-paragrafi 35 u 36. [↑](#footnote-ref-18)
19. Il-paragrafu 41. [↑](#footnote-ref-19)
20. Il-paragrafi 19(q) u 50. [↑](#footnote-ref-20)
21. Il-paragrafu 172. [↑](#footnote-ref-21)
22. Il-paragrafu 171. [↑](#footnote-ref-22)
23. Il-paragrafi 42 u 43. [↑](#footnote-ref-23)
24. Il-paragrafu 70. [↑](#footnote-ref-24)
25. Il-paragrafu 53 u n-nota f’qiegħ il-paġna (48). [↑](#footnote-ref-25)
26. Il-paragrafu 72. [↑](#footnote-ref-26)
27. Il-paragrafu 73(a) u n-nota f’qiegħ il-paġna (62). [↑](#footnote-ref-27)
28. Il-paragrafu 55. [↑](#footnote-ref-28)
29. Il-paragrafu 85. [↑](#footnote-ref-29)
30. Il-paragrafu 87. Ara wkoll il-paragrafu 86. [↑](#footnote-ref-30)
31. Il-paragrafu 88. [↑](#footnote-ref-31)
32. Il-paragrafi 88 u 92. [↑](#footnote-ref-32)
33. Il-paragrafu 91. [↑](#footnote-ref-33)
34. Il-paragrafu 73(b). [↑](#footnote-ref-34)
35. Għal definizzjoni ta’ bini servut, ara l-paragrafu 19(l). [↑](#footnote-ref-35)
36. Il-paragrafi 56 u 57. [↑](#footnote-ref-36)
37. Il-paragrafu 74. [↑](#footnote-ref-37)
38. Il-paragrafu 76. [↑](#footnote-ref-38)
39. Il-paragrafu 58. [↑](#footnote-ref-39)
40. Il-paragrafu 59(b). [↑](#footnote-ref-40)
41. Il-paragrafu 59(b). [↑](#footnote-ref-41)
42. Il-paragrafu 59(b). [↑](#footnote-ref-42)
43. Il-paragrafu 59(c). [↑](#footnote-ref-43)
44. Il-paragrafu 82. [↑](#footnote-ref-44)
45. Il-paragrafi 78, 79 u 81. Ara wkoll in-nota f’qiegħ il-paġna (64). [↑](#footnote-ref-45)
46. Il-paragrafu 78. [↑](#footnote-ref-46)
47. Il-paragrafu 70. [↑](#footnote-ref-47)
48. Il-paragrafi 60, 61 u 64. [↑](#footnote-ref-48)
49. Il-paragrafu 65. [↑](#footnote-ref-49)
50. Il-paragrafu 62. [↑](#footnote-ref-50)
51. Il-paragrafu 63. Ara wkoll il-paragrafu 66. [↑](#footnote-ref-51)
52. Il-paragrafu 72. [↑](#footnote-ref-52)
53. Il-paragrafu 73(a) u n-nota f’qiegħ il-paġna (62). [↑](#footnote-ref-53)
54. Il-paragrafu 85. [↑](#footnote-ref-54)
55. Il-paragrafu 87. Ara wkoll il-paragrafu 86. [↑](#footnote-ref-55)
56. Il-paragrafu 88. [↑](#footnote-ref-56)
57. Il-paragrafi 88 u 92. [↑](#footnote-ref-57)
58. Il-paragrafu 91. [↑](#footnote-ref-58)
59. Il-paragrafu 73(b). Ara wkoll in-nota f’qiegħ il-paġna (63). [↑](#footnote-ref-59)
60. Il-paragrafu 74. [↑](#footnote-ref-60)
61. Il-paragrafu 76. [↑](#footnote-ref-61)
62. F’dan ir-rigward, ara l-paragrafu 82 u n-nota f’qiegħ il-paġna (66). [↑](#footnote-ref-62)
63. Il-paragrafi 78, 79 u 81. Ara wkoll in-nota f’qiegħ il-paġna (64). [↑](#footnote-ref-63)
64. Il-paragrafu 78. [↑](#footnote-ref-64)
65. Il-paragrafu 68. [↑](#footnote-ref-65)
66. Il-paragrafu 68. [↑](#footnote-ref-66)
67. Il-paragrafu 69. [↑](#footnote-ref-67)
68. Il-paragrafu 72. [↑](#footnote-ref-68)
69. Il-paragrafu 85. [↑](#footnote-ref-69)
70. Il-paragrafu 87. Ara wkoll il-paragrafu 86. [↑](#footnote-ref-70)
71. Il-paragrafu 88. [↑](#footnote-ref-71)
72. Il-paragrafi 88 u 92. [↑](#footnote-ref-72)
73. Il-paragrafu 91. [↑](#footnote-ref-73)
74. Il-paragrafu 76. [↑](#footnote-ref-74)
75. F’dan ir-rigward, ara l-paragrafu 82 u n-nota f’qiegħ il-paġna (66). [↑](#footnote-ref-75)
76. Il-paragrafi 78, 79 u 81. Ara wkoll in-nota f’qiegħ il-paġna (64). [↑](#footnote-ref-76)
77. Il-paragrafu 78. [↑](#footnote-ref-77)
78. Il-paragrafi 51, 95 u 96. [↑](#footnote-ref-78)
79. Kif definit fil-paragrafu 19(p). Ara wkoll il-paragrafi 97-98 u n-nota f’qiegħ il-paġna (72). [↑](#footnote-ref-79)
80. Il-paragrafu 102. Ara wkoll in-nota f’qiegħ il-paġna (74). [↑](#footnote-ref-80)
81. Il-paragrafu 104. [↑](#footnote-ref-81)
82. Il-paragrafu 105. [↑](#footnote-ref-82)
83. Kif definit fil-paragrafu 19(n). [↑](#footnote-ref-83)
84. Il-paragrafu 108. [↑](#footnote-ref-84)
85. Il-paragrafu 109. Ara wkoll il-paragrafi 110 u 111. [↑](#footnote-ref-85)
86. Il-paragrafu 112. Ara wkoll il-paragrafi 113 u 114. [↑](#footnote-ref-86)
87. Il-paragrafu 117. [↑](#footnote-ref-87)
88. Il-paragrafu 118. [↑](#footnote-ref-88)
89. Il-paragrafu 118. [↑](#footnote-ref-89)
90. Il-paragrafu 120. [↑](#footnote-ref-90)
91. Il-paragrafi 120 u 122. [↑](#footnote-ref-91)
92. Il-paragrafu 123. [↑](#footnote-ref-92)
93. Il-paragrafu 124. [↑](#footnote-ref-93)
94. Il-paragrafu 125. [↑](#footnote-ref-94)
95. Il-paragrafu 127. [↑](#footnote-ref-95)
96. Il-paragrafu 127. [↑](#footnote-ref-96)
97. Il-paragrafu 127. [↑](#footnote-ref-97)
98. Il-paragrafu 128. [↑](#footnote-ref-98)
99. Il-paragrafu 129. [↑](#footnote-ref-99)
100. Il-paragrafu 130. [↑](#footnote-ref-100)
101. Il-paragrafu 131. [↑](#footnote-ref-101)
102. Il-paragrafu 132. [↑](#footnote-ref-102)
103. Il-paragrafu 133. [↑](#footnote-ref-103)
104. Il-paragrafu 134. [↑](#footnote-ref-104)
105. Il-paragrafu 135. [↑](#footnote-ref-105)
106. Il-paragrafu 135. [↑](#footnote-ref-106)
107. Il-paragrafu 137. [↑](#footnote-ref-107)
108. Il-paragrafu 137. [↑](#footnote-ref-108)
109. Il-paragrafu 138. [↑](#footnote-ref-109)
110. Il-paragrafu 138(b). [↑](#footnote-ref-110)
111. Il-paragrafu 139. [↑](#footnote-ref-111)
112. Il-paragrafu 138(b). [↑](#footnote-ref-112)
113. Il-paragrafu 138(b)(ii). [↑](#footnote-ref-113)
114. Il-paragrafu 140. [↑](#footnote-ref-114)
115. Il-paragrafu 141. [↑](#footnote-ref-115)
116. Il-paragrafu 142. [↑](#footnote-ref-116)
117. Il-paragrafu 143. [↑](#footnote-ref-117)
118. Il-paragrafu 144. Ara wkoll in-nota f’qiegħ il-paġna (91). [↑](#footnote-ref-118)
119. In-nota f’qiegħ il-paġna 97. [↑](#footnote-ref-119)
120. Il-paragrafu 144. Ara wkoll in-nota f’qiegħ il-paġna (98). [↑](#footnote-ref-120)
121. Il-paragrafu 145. [↑](#footnote-ref-121)
122. Il-paragrafu 146. [↑](#footnote-ref-122)
123. Il-paragrafi 147 u 148. [↑](#footnote-ref-123)
124. Il-paragrafu 149. [↑](#footnote-ref-124)
125. Il-paragrafu 150. [↑](#footnote-ref-125)
126. Il-paragrafu 151(b). [↑](#footnote-ref-126)
127. Il-paragrafu 151(b). [↑](#footnote-ref-127)
128. Il-paragrafu 151(c). [↑](#footnote-ref-128)
129. Il-paragrafu 155, li skontu jrid jiġi implimentat mekkaniżmu ta’ rkupru jekk l-ammont tal-għajnuna jkun ogħla minn EUR 10 miljun. Skont il-paragrafu 156, ma jkunx neċessarju mekkaniżmu ta’ rkupru f’każ ta’ adozzjoni ta’ mudell ta’ investiment dirett. [↑](#footnote-ref-129)
130. Il-paragrafu 154. [↑](#footnote-ref-130)
131. Il-paragrafu 155. [↑](#footnote-ref-131)
132. Il-paragrafu 157. [↑](#footnote-ref-132)
133. Il-paragrafu 158. [↑](#footnote-ref-133)
134. In-nota f’qiegħ il-paġna (104). [↑](#footnote-ref-134)
135. Il-paragrafu 158. [↑](#footnote-ref-135)
136. Il-paragrafu 159. [↑](#footnote-ref-136)
137. Il-paragrafu 160. [↑](#footnote-ref-137)
138. It-taqsima 5.2.4.6. [↑](#footnote-ref-138)
139. Il-paragrafu 77. Ara wkoll il-paragrafu 162. [↑](#footnote-ref-139)
140. Il-paragrafu 90. [↑](#footnote-ref-140)
141. Il-paragrafu 83. Ara wkoll il-paragrafu 162. [↑](#footnote-ref-141)
142. Il-paragrafu 162. [↑](#footnote-ref-142)
143. Il-paragrafi 136 u 152. Ara wkoll il-paragrafu 163. [↑](#footnote-ref-143)
144. Il-paragrafu 162. [↑](#footnote-ref-144)
145. Il-paragrafu 163. [↑](#footnote-ref-145)
146. Il-paragrafu 163. [↑](#footnote-ref-146)
147. Il-paragrafu 164. [↑](#footnote-ref-147)
148. Il-paragrafu 165. [↑](#footnote-ref-148)
149. Il-paragrafu 166. [↑](#footnote-ref-149)
150. Il-paragrafu 202. [↑](#footnote-ref-150)
151. Il-paragrafu 203. [↑](#footnote-ref-151)
152. Disponibbli fuq: <https://webgate.ec.europa.eu/competition/transparency/public?lang=mt>. [↑](#footnote-ref-152)
153. Il-paragrafu 202. [↑](#footnote-ref-153)
154. Il-paragrafu 204. [↑](#footnote-ref-154)
155. Il-paragrafu 204. [↑](#footnote-ref-155)
156. Il-paragrafi 207 u 208. [↑](#footnote-ref-156)
157. Il-paragrafu 209. [↑](#footnote-ref-157)
158. Kif definit fil-paragrafu 19(o). [↑](#footnote-ref-158)
159. Il-paragrafi 168 u 169. [↑](#footnote-ref-159)